Cezarina Adamescu 


PERSONAJE PREFERATE 
DIN DESENE ANIMATE 


Walt Diesney le-a creat, copii 

în ipostaze mil. 

Poveştile-s adevărate-n 

desene multe, animate 

cu personaje şi eroi 

ca mine ŞI ca vol. 
Poate-un pic exagerate 
da, vă cred, aveţi dreptate. 
Toate au un scop, să ştiţi 
să vă facă fericiţi. 
Iar de-o luptă se încinge 
BINELE MEREU ÎNVINGE. 
Şi eroul pozitiv 
are-un anumit motiv 
să-nţelegeţi, vrea, în fine 
cum să vă purtați mai bine. 


voi de ei ați auzit 

de prin filme, negreşit. 
I-aţi ales, i-ați preferat 
în desenul animat. 
Lumea asta e clădită 
dintr-o foarte fericită 
inspiraţie şi har 


cum anume, n-am habar, 
de Walt Diesney, autorul. 


Uneori mă prinde dorul 

de fiinţa asta dragă 

ce-a avut în lumea-ntreagă 
milioane de copii. 

Nu se poate să nu-l ştii. 


Ca şi Gopo de la noi 
cineast vestit, de soi 
care cu un omuleţ 
serios, dar şi glumet 
caraghios şi rubicond 
e vestit pe mapamond. 


Căţărat pe glob, c-o scară 
poartă-n lume-o floare rară : 
floarea păcii şi-a iubirii 
pe Planeta Fericirii! 


Stai aşa, pe loc repaus 

să vă spun de Mickey Mouse. 
E un şoricel drăguţ 

peste poate de slăbuţ. 

Pe un vals de Johannn Strauss 
vine-n salturi Mickey Mouse, 
mic de tot şi cenuşiu 

cum de n-a pierit, nu ştiu 

cu duşmanca Miaunica 
otrăvindu-l ziulica. 

Ba mai are chef de dans 

pe lăbuţe stă-n balans 


şi pe coadă se dă huţa 
că-i plecată pisicuţa 

în voiaj la balneare 

ca să facă băi de soare. 


De-aia chiţăie pe masă 
când pisica nu-i acasă. 
Ba chemat-a şoricimea, 
bătrânetul şi puştimea 

şi luaţi cu toţi de val 
lupt-acum c-un caşcaval. 
Iar apoi cu buri umflate 
joacă tontoroiul frate. 


Vine Donald, un răţoi 
lătăreţ şi cam greoi 

în papauci portocaliu 
intră-n casă la copii. 

Îl cunoşti şi tu, nepoate, 
din desenele-animate. 


Donald, tată de rățuşti 

a băut vreo două duşti 

de sifon acidulat 

că era cam asudat. 

Deşi sucu-a fost gustos 
el a devenit țâfnos 
şi-nceput, de ceapa-ciorii 
să îşi certe puişorii. 


Mac, mac, mac, cu glasul tare 
să nu-i ceară de mâncare 


fiindcă nu a prins pe lac 
nici Codiţa unui rac 

nici vreo râmă mai gustoasă 
şi-a trecut demult de coasă. 
Iarba nu-i pe placul său. 
Traiul ăsta-i foarte rău 

şi tainul nu le-ajunge. 
Penele acuma-şi unge 

cu grăsime de sub piele 
pentru zile mult mai grele. 


Pluto-i câine clăpăug 

dacă-l văd, îndată fug, 

că e mare, fioros 

şi eu sunt niţel fricos. 

Dar mi-a spus mie-un purcel : 
numai gura e de el. 


În întreaga ei splendoare 
iat-o pe ciocănitoare. 

Este Woody — guraliva, 
seamănă cu cioara griva. 
Toacă arbori şi arbuşti 

după viermişori robuşti 

şi-o zbugheşte-ndată : Tuştu! 
din bătaia unei puşti. 


Stricătoare şi sfrijită 


este nemaipomenită. 
O secundă dacă tace 
numai boroboaţe face. 


dacă nu cumva-i oprită 

e în pozne renumită. 

Tot umblând dup-ale gurii 
parcă-i doctorul pădurii. 
Cioc-cioc-cioc ea bate-n scoarță 
cu gândacii stă de harță 

ŞI îi scoate cu-al său plisc 
operându-l, fără risc 

dacă e copacul grav 

se usucă şi-i bolnav. 


Cioc, în trunchiul de stejar 
cioc, în ramura de fag, 

cioc, cioc, cioc! Se-aude clar 
cine s-a oprit în prag? 


Este doctorul pădurii. 
stetoscopul-l ține grav ; 
gâzele şoptesc speriate : 
oare-un un copac bolnav? 


Cineva în uşă bate : 

cioc, cioc, cioc! Se-aude clar. 
cine-atât de învăţat e 

să consulte un stejar. 


Chiar de-i multă hărmălaie 
cioc, cioc, cioc se-aude, taci! 
cioc, meticulos ascultă 


precum cel mai vrednic vraci. 


Vin “pisici aristocrate” 
la şcoli-nalte învăţate. 
cu alese maniere 

parcă vin din alte ere... 
Şi se spală, se gătesc 
coada nu şi-o prăfuiesc. 
Unghiile îşi ascut 

ca şi arme, ca şi scut. 


Ele-nvaţă la pian 

miaună mai diafan, 

altele şi la vioară 

şi mănâncă tot ce zboară. 

Iar la şoareci nu se-ncurcă 
căci gândesc că se cam spurcă. 


Doar lăptic şi smântânică 
vor pisicile, adică. 

Ba fripturi de puioşori 
cenușii şi gălbiori. 

Stau cu Pluto la taifas 
mâţele-i cam râd în nas. 
Însă când s-a-nfuriat 
le-a-nhăţat, le-a scărmănat. 
Asta-i viaţa, n-ai ce-i face. 
dacă-ţi place sau nu-ți place 
dacă nu i te supui 

pofta să ţi-o urci în cul! 

Poftă de băut, cât şapte 

şi mustățile de lapte 

ba i-a curs şi pe lăbuţe 
încălțate-n şosetuţe. 
Vangheluţă-i ghiftuit 

căci s-a autoservit. 

Ba a lins chiar şi borcanul 
şi-i sătul până la anul. 


Anul lui Vanghele este 
până mâine, ca-n poveste. 
Căci în basmul diafan 
ziua-i lungă cât un an. 

iar cotoiul de temut 

o s-o ia de la-nceput 

cu furatul pe la oale 

de rămâne of şi jale 

în cămară la matale. 


Nu-i dreptate-n lumea asta 
căci Vanghele-i ca năpasta. 
Jur că am să-l vin de hac 
şi-am să-l prind cu mâţa-n sac! 
Cum şi pe cocoş, copii 

l-am prins cu... găinării ! 


Vin pe-o rută cunoscută 

şi Dalmaţieni — o sută 
şi-ncă unul, mai la urmă 
care a scăpat din turmă. 
Fiindcă-i mai plăpând ca ei 


şi-i e foame, dragii mei. 


Căci Cruela 1-a ţinut 
prizonieri într-un ținut. 

Şi-a pus doi tâlhari la pândă 
blănurile să le vândă. 

Dar întregul neam canin 

1-a scăpat de-aşa un chin. 


După ce-a umblat hai-hui 
Pongo şi Perdita lui 

ca să-şi caute căţeii 

ŞI să-i apere, ca leii, 

au văzut cum pragul trec 
şi la fugă se întrec 

nu doar zece căţeluşi 

ci vreo o sută sunt acuşi, 
mai precis, o sută unu. 
Nici dac-ai să tragi cu tunu’ 
nu vor mai pleca de-acasă 
căci mămica nu-l mai lasă 
singuri nici măcar o clipă. 


lar stăpânul cu-a sa pipă 
şi frumoasa gospodină 
împreună o să-i ţină, 

şi-or deschide, dragii mei, 
grădiniță de căţei... 


Nu ştiu, zău ce să mă fac 
în tricou în dungi şi frac 
vine Poppey Marinarul. 
cică 1-a sărit muştarul 


tot mâncând atât spanac. 
E puternic, n-are trac 

şi-o să-i vină-acum de hac 
foarte vechiului rival 

un grăsan fără egal 

cu o minte cât un bob 

şi-o să-l facă Poppey zob. 


Vine acum intempestiv 

şi iubita lui, Olive, 

slabă ca Pantera Roz 

însă e frumoasă coz. 
Se-nţeleg ca de minune 
Poppey face tot ce-i spune, 
ca să-i intre-n graţii, el 

azi e marinar model. 


Latr-acum dulăul Pluto, 
cică zgarda şi-a pierdut-o 
fiindcă ieri l-a provocat 
chiar Motanul Încălţat. 


Hodoranca-tranca-flanca 
e motanul, e motanca? 
Parcă s-au trezit în rai 
trai nineacă pe vătrai! 


Sunt copii ce zgomot fac 
într-un pod uitat de-un veac. 


ŞI covoare şi pernute, 
acareturi, mese vechi, 
scaune, perechi, perechi, 
ŞI din lăzi cu-ncuietori 

o duzină de comori! 


Două rochii de mirese 
parcă-s de împărătese, 
şifonate-ngălbenite 

şi puțin mucegăite, 

cu paiete, cu mărgele, 
trene care-atârnă grele. 
Bani de-aramă, gologani, 
într-un pod uitat de ani. 


Sunt conduri desperecheaţi 


şi pantofi mai scâlciați 
şi sandale, cizmulițe 
pentru iepuri şi vulpiţe. 
A venit şi-a tot probat 
chiar Motanul Descălţat. 


Şoriceii din Chițcani 

parcă sunt mai cotoşmani. 
rod mai multă brânză-adică 
sau amici sunt c-o pisică? 


Sunt aşa că-s cărturari 

rod de-a valma tomuri mari 
cărți de snoave şi poveşti 
cum altminteri să mai creşti? 


Ba părinţii vor încalte 


să-1 înscrie-n şcoli înalte. 
Silitori nevoie mare 
puştii rod dicţionare. 


Ba călătoresc pe hărți 
într-o mie de-alte părți. 
Cu atlase şi busole 
trec şosele şi rigole. 


Şi-au făcut bibliotecă 
într-o veche discotecă 
şi de-atuncea, să te ţii! 
chiar şi eu îi îndrăgii. 


Şoricei cu bună stare 
vor să aibă fiecare 
diplome în buzunare. 

Ba copiii lor s-ajungă 
învățați cu bani în pungă 
ori măcar comercianţi 

să câştige mii de sfanți. 


Chiţ a ros acum pe scară 
diploma-universitară 

a vestitului savant 
Domnul Trompeş Elefant! 


Într-o zi un şoricel 

i-a furat un motocel 

tors din ghemul cu poveşti 
seara spuse sub fereşti 

de sub nas lui Motănel. 


Îl căra în văgăună 

să îl roadă-o săptălună, 
dând de-a dura cu lăbuţa, 
zgâriindu-l cu gheruţa 
motocelul cu pricina 

1 l-a ciugulit găina. 


Jumătatea cea rămasă 

nici n-o cară, nici n-o lasă. 
Rozăcel de hotărât 

să şi-o prindă el la gât. 


Să se spună despre el : 
Rozăcel cu motocel! 

Pas de-l prinde dacă poţi! 
(neam de şmecheri şi de hoţi!) 


Ala-bala, alandala, 

cine mi-a furat sandala 
de-am rămas doar în cipici? 
Ghici! 

L-aş ghici, ghici-tu-l-aş 

şi mi l-aş afla de naş 

ca să-mi cumpere patine 
când alunec pe ghețuş. 


Ah, era un căţeluş. 

are mai puţin de-un an 

dar e tare năzdrăvan. 

Cu puf moale-n ochi şi-n bot 
Căţeluşul Roade-tot. 


Fiindcă-i dau dinţii de lapte 
molfăie papuci cât şapte 

şi sandale şi-un galoş 
rătăcit de tata moş. 

Ba dacă i-ar sta-n putere 
creasta mândrului cocoș. 


Până colţii-or încolți 

nici nu ştim a ne feri 

de potaia rozătoare 

care fără ajutoare 

face multe stricăciuni 
parc-ar fi un cârd de huni. 


Ia mai stai niţel din ros 
că-ți voi cumpăra un os, 
un os mare şi gustos 
căci aşa e sănătos. 


Chiar dac-ai să mergi matale 
cam o mie de ocale 

n-ai să întâlneşti în cale 
rozător aşa ca el. 


Sperie, că-i şoricar 
şoriceii din hambar 
care nu vor de pisică 
să mai aibă nici o frică. 


Însă uite chichiriţ 

câinele mănânc-un Chit. 
Facă bine dumnealui 

să-şi mai pună pofta-n cui! 


Asta-i treabă pisicească, 
cu dichis, vânătorească. 
Mâţa stă şi-o zi la pândă 
blana lui Chiţ-Chiţ s-o vândă. 


Ba şi-o noapte-ntunecată 
stă pisica-nfometată 

de priveghi la găurică 
speriind pe Aurică 


Şoricelul casei mele 

ce ne-aduce doar belele. 
Ce, e fleac la o adică 
meseria de pisică? 


lată-i şi pe Chip şi Dale 
cum apar şi pe e-maill. 
Cine nu i-a îndrăgit 
parcă n-a copilărit. 


Licurici, licurici, 

luminiță prin urzici, 

ghem de fum cu ochu mici 
cum te-ai rătăcit pe-aici? 
Ai tu casă-n iarba deasă, 
nu te plouă, blânda rouă? 


Dragă licurici lunatec, 

ochi de spuză şi jăratec, 

hai cu mine pe coline, 
fiindc-atunci când sunt cu tine 
de-ntuneric nu-mi mai pasă! 


Felinar de pădurar, haide, vino, 
printre vii, pe cărarea care duce 
înspre vechile uluce 

ale casei părintești, 

că te-oi lua să vieţuieşti 

chiar la mine în grădină, 

mică floare de lumină! 


Licurici, licurici, 

hai în casă, trup de humă 
şi la noapte iarăşi du-mă 
în împărăţia ierbii 

unde ciutele şi cerbi 

vin pe rând şi se adapă 
la izvor cu vie apă. 
Licurici, licurici, 
luminiţă prin urzici! 


Ia priveşte ce mai peşti! 

o scrumbie 

şi-a pus bluză albăstric, 
dumnealui, dragonul mării 
a cam dat de gustul sării. 


Un lipan mai dolofan 
e-n dispută cu un crap 
ŞI-l goneşte-acum la trap 
pentr-o coadă de plătică 


nici prea mare, nici prea mică. 


În tricou de marinar 
zebra e un peşte rar. 
Un căluţ de mare, ah, 
cu şalăul joacă şah. 
Înotând ca o felină 

o pisică balerină 

se loveşte de un pici 
peştele numit arici. 


Ca un domn, bătrânul somn 
brusc s-a hotărât să fie 
cavaler cu o hamsie. 

Ea timidă şi năucă 

înghițită e... de-o ştiucă. 


Stau stavrizii şi guvizii 

pe un chei făcând pe ghizii. 
Pleacă-ndată să se culce, 
peştii cei de apă dulce, 

cei de mare, sub vapoare 
ies îndată la plimbare. 


În oglindă, roşioara, 
potrivind pălărioara, 

se suceşte, se-nvârteşte. 
tare-i bine să fii peşte! 


S-a deschis în port o poartă 
şi un circ pe lângă circă 
iar copiii se mai mir” că 
tocmai tortul n-are toartă! 
Pe deasupra-l cer de ceară 


şi-ntr-o baniţă-i un ban. 

fieru-i tare ca o fiară 

iar o vană sună-n van. 
Fiindcă foca şi-a dat foc 
vara s-a albit de var, 
toca-toca bate-un toc 
para stă înfiptă-n par. 


Marinarul sus, la pupă, 

stă de cart cum scrie-n carte. 
Lupul s-a uitat c-o lupă 
tocmai pe planeta Marte. 

stai o leacă, am un leac 
pentru cord : să sari o coardă. 
Credeţi oare că-l un fleac 

să pocneşti dintr-o petardă? 


Domnul melc şi doamna melcă 
fiecare-n casa lui 
codobelc şi codobelcă 
s-au gândit să crească pul. 
Au destule dependințe, 
balconaşe, hol, cămări 

dar în unele privinţe 

-mi-a şoptit o albă floare — 
locuinţa lor va fi 

sigur neîncăpătoare 

pentru când va fi să iasă 
melcuşori din cochilie 

să se joace 

cu drăguţii pui de broaşte 
şi cornițele să-şi scoată 

ca să-şi plimbe ochii roată 
peste nuferii din baltă ! 


O rădaşcă duce-n taşcă 
foarfeci — două 
luminate 

de bobiţele de rouă 

să croiască 

din trei frunze de copac, 
costumaş 

unui greiere poznaş. 


I-a cusut deja un crac 
şi o mânecă subțire 
din vreo şase-şapte fire 


de sulcine. 


Cu aşa croitoreasă 

chiar şi mie îmi convine 
să îmi cos 

o rochiță mai aleasă. 


Crezi că o să-mi vină bine? 


Un nagâţ pe nume Pit 
tare e nefericit 

fiindcă de vreo două zile 
un băiat numit Vasile 

l-a închis într-un hambar, 
fără a avea habar 

că frățiorii lui cei buni 
vor zbura spre alte lumi. 


De-atunci a rămas tăcut 
buimăcit şi cam năuc 


nevoit să-şi uite zborul 
soarelui să-i ducă dorul. 
Dragi copii, nagâţul Pit 
tare e nefericit! 


Cărăbuşul cărăuş 
cară lemne pe-un urcuş. 
Tocmai traverseaz-o punte 
să-şi clădească, sus, pe munte, 
o colibă pentru iarnă 
fiindcă s-a pornit să cearnă 
din văzduh o ploaie rece. 
Prin primejdii multe trece. 
ce povară, ce urcuş, 
s-a făcut alunecuş. 
Toamna s-a-ntrecut cu gluma 
şi-a trimis solie — bruma. 
Bate-un cui, cioc-boc şi iată 
el acoperişul gată. 
Uşa-nchide-ncet, încet 
şi dă ultimul concert. 
Obosit şi somnoros 
lasă violina jos, 
somnul iernii să-l răpună. 
Noapte lungă, 
Noapte bună! 


Am de ieri un mic chiriaş 
Ţâr-Ţârel, un greieraş. 
Locuieşte în pridvor 


ŞI ţâr-ţârâie de zor. 

Nu mă pot nici odihni 

dar nici scrie, nici citi. 
Mi-a venit în gând să-l rog 
să avem un dialog : 

-Unde-ai învăţat să cânți 

cu atâta fantezie? 

Sub ce-aripă ţii arcuşul, 

spune-mi, unde-i spiriduşul 

ce-ţi insufl-atâta har? 

-Nu e greu, da-i foarte trist 

să fii un cri-cri solist. 

-Cri, i-am zis atunci încet 

vrei să facem un duet? 

-Țâr, ţâr, ţâr! 

-La, la, la! 

Împreună vom cânta 

până ceilalți copu 

or să-nveţe Cri-cri-cri! 


Pe ecran în multe serii 

se transmite “Tom şi Jerry”. 
Doi prieteni de pomină. 
Comportarea e de vină. 

Fel de fel de şotii fac 

cu sau fără de pricină 

cum să facă să îşi vină 

unul altuia de hac. 


Sunt, vă spun, nedespărțiți 
şi la fel sunt de pățiți. 
Şoricelul, să te bucuri 
inventează multe trucuri 
cu-ajutorul unor fluturi 


pe motan să-l păcălească 
şi-astfel să ne-nveselească. 


Tom e veşnic tras pe sfoară 
şi-i sătul de soartă-amară, 
fiindcă el, un motănel, 

e învins de-un şoricel. 
Numai coadă şi mustăți 
şi-asta-n foarte multe dăți. 


De-şi găseşte-o altă casă 
cade imediat în plasă, 
căci şI-aici e urmărit 

de un hoţ cât un chibrit. 
De aşa un irmilic 

cu o blană de calic, 

care nu-l slăbeşte, leac 
încă de acum un veac. 


Cât o să suporte, cât? 

să-l înghită? Îi stă-n gât. 
Dă să-l prindă, să-l înşface 
şoarecul de cap îşi face. 
Tom înghite-acuma chifla 
Jerry iată-i dă cu tifla! 


Aţi văzut copii, vreodat” 
şoarec mai neobrăzat? 
Da-i simpatic şi v-o spui : 
mă cam pierd de dragul lui 
şi de-al său duşman motan 
Tom cel leneş, dolofan. 


Bravi precum sunt cavalerii 
sunt simpatici, Tom şi Jerry. 
Pe ecran numai ce-i văd 

că dezlănțuie prăpăd. 


râd în hohote cei mici 
de Chiţ-Chiţ şi de pisici! 


Toate-aceste personaje 
din trucaje, din placaje, 
din peliculele vechi 

nu au nici acum perechi. 
Iată-l c-au venit aici 

să le spună la pitici 
câteva-ntâmplări hazlu 
pun pariu că nu le ştii. 


Haideţi să îi ascultăm 
şi aminte să luăm 

căci povestea ne învaţă 
o povaţă îndrăzneață. 
fără-această feerie 
n-am avea copilărie 

ŞI săraci noi ne-am trezi 
neavând ce povesti. 

Vă propun, copiii mei 
să ne amintim de ei 
când ni se va face dor 
de-un erou nemuritor 
ce ne-a dat pe săturate 
clipe bune, adevărate. 
Iepuri, mâţe şi căţei 
noi ne-am veselit cu ei. 


Ba primeam câte-un perdaf 


prin pelicula cu praf. 

Doar acestea-au mai rămas 
ŞI o spun cu dor în glas: 
prăfuite, filme vechi 
rolele-s perechi-perechi 

de celuloid uzat 

cinema de altădat”. 

Ochu inimii privesc 

şi aşa le retrăiesc. 


Uneori ei dau năvală 

chiar la mine-aici, pe coală. 
nu pot să le stăpânesc 
fiindcă tot se hârjonesc. 


Parc-ar fi la Diesney-Land 
vor să facă-un happy-end. 
Şi oricărei povestiri 

i-aduc îmbunătățiri. 

După poftă, după plac. 


Uite, nu mai pot să tac 
dacă nu se lecuiesc 
astăzi ei mă povestesc 
la străini şi cunoscuţi 
astfel devenind plăcuţi. 


Însă eu cu ce m-aleg? 

nici măcar c-un film întreg? 
Nici măcar c-o povestire 
care-i simbol de iubire? 


Pentru-aplauze şi-ovaţii 
apelez la animații. 


şi-o să-i pun pe loc repaus 
şi pe Donald şi pe Mouse 
iar apoi, să cânte-n stal 
şi cupletul muzical : 


DONALD ŞI MICKEY 


(cântă) 


Donald şi cu Mickey acum 
fără mască ori costum 

au venit să vă distreze 

şi să vă moralizeze. 


Doi artişti de cinema 
iscusiți de-naltă clasă 

să poftească cineva 

să mai spună că nu-i pasă! 


Personaje îndrăgite 

de copii şi de adulți 
vor să facă auzite 

ceea ce ştiu mulți, 

dar se fac că nu pricep 
fiindcă le convine 

să danseze-ntr-una step 
tot la fel de bine. 

Să trăiască dinadins 

pe spinarea altui ins, 

şi încearcă, bată-i focul 
să forteze-un pic norocul. 


Să tot vezi şi să nu crezi 
cum să nu te alarmezi 


când atâtea pocinoage 
capul face, capul trage, 
Lăcomie, lenevie 

mofturi, hazuri, cât se poate 
de când lumea sunt, se ştie 
le veţi auzi pe toate. 


DONALD : (vorbit) 


Eu sunt Donald, sunt răţoiul, 
şi-am venit cu măturoiul 

vreau acum neapărat 

ca să fac curat. 

Mac, mac, mac, 

nu pot să tac. 

Walt Diesney m-a-nvăţat să spun 
pe şleau ce nu e bun! 


MICKEY : (vorbit) 


DONALD : 


Eu sunt Mickey, şoricelul 
şi-am venit cu clopoţelul 

parcă cine poate şti 

doar aşa vă voi trezi! 

Chit, chit, chiţ şi chit, chit, chit, 
o să daţi într-un sughiţ 

şi rămâne-veţi c-un tic 

de-o să auziţi ce zic. 


Pofticioşi dar mofturici 
prichindei ăştia mici. 

Nu e chip să-l mulțumeşti 

în vreun fel să-l potoleşti. 

-Vreau lăptic, ba vreau bomboane! 
-Nu pot să mănânc banane! 

-Supa, ciorba, nici că-mi plac! 

-Ce să-ți dau şi ce să-ţi fac? 


îi întreabă-atunci mămica. 
-Ciocolată sau nimica. 

-Vrei un măr sau o gutuic? 
-Nu vrei să mănânci, duduie? 


Vine-n mână cu ibricu’ 
şugubăţul de bunicu”. 
-Leacuri am la fiecare 
pentru pofta de mâncare. 
Ia dă-mi buno, linguriţa. 
să-mi deschizi mata guriţa 
ŞI-al să vezi cum pofta-ţi creşte 
cu untura de la peşte. 

-Nu, tăicuţă, nu-l nevoie, 
eu mănânc de bunăvoie. 
Mi-e o foame ca de lup. 
vreau budincă, un calup, 
supă, morcov ras, ardei, 
musaca şi tăiţei. 

Ba mai cer şi supliment 
fără nici un stimulent. 


Mac, mac, mac... 
MICKEY (vorbit) : 


Murdărelul de Harap 
plânge la spălat pe cap. 
Când mămica-n îmbăiază 
el urgent se alarmează : 
-Nu vreau spumă nici un pic, 
toarnă-mi apă din ibric! 
Apa asta-i cam zăludă, 

o fi bună dar e udă! 

Ba e rece, ba-i fierbinte, 
ba că-l supără un dinte. 
Ba că-l ustură un ochi 


DONALD : 


sau se teme de deochi. 

El se smiorcăie peltic : 

-Nu mai vreau nimic, nimic! 
Pastă, piepten, periuță, 
inutile-s pentru Guţă. 

Vrea să se albească, cică, 
doar cu coada de pisică!... 


Chit, chit, chit... 


Alintat precum e dânsul 

nu există, dragi copii; 

din te miri ce, nici nu ştii, 

imediat l-apucă plânsul. 

Se trânteşte pe podele 

din picioare tropăind, 

pare pus pe cazne grele 

precum caii fornăind. 
E destul să spună : Vreau! 
şi-n picioare-s toți din casă. 
Uită să mai zică miau! 
chiar pisica mofturoasă. 
Şi se-ntrec să-l împlinească 
orice moft şi orice naz 
ca să nu se-mbolnăvească 
băieţelul de necaz. 


Într-o zi s-au sfătuit 
care, cum să-l lecuiască. 
L-au lăsat aşa trântit 

ca să vadă c-a greşit. 


Singurel atunci, băiatul 
a-nţeles că-i de prisos 
şi lipsită de folos 


MICKEY : 


joaca lui copilărească... 


Mac, mac, mac... 


Cic-a fost odată unul 
botezat chiar Căpcăunul. 
Un hapsând şi-un uricios 
la mâncare pofticios. 
Toată viaţa lăcomise 

şi deodată, pare-mi-se 
într-atât se îngrăşase 
c-atârna cât alţii şase. 


Nici nu se urnea din loc, 
un butoi, un poloboc. 
Când la casă da ocolul 
se dădea de-a rostogolul. 
Fiindcă îi crescuse guşă 
nu mai încăpea pe uşă. 


Cât era de grăsuliu 

el se văita-n pustiu : 

parcă mi-e într-una foame 
de-aş mânca şi acre poame! 


Lacom hăpăia o halcă 


mestecând flămând din falcă. 


Și fiind hapsân, vezi bine, 
se ferea chiar şi de sine 
să nu-şi fure dumicatul. 
Dar se vede-aşa e datul, 
s-o păţească, nu mă mir. 
Când mânca mai abitir 
ghiftuindu-se-ntr-atât 
1-a rămas deodată-n gât 
încăpând abia în gură 


DONALD : 


coşcogea înghițitură. 


Fără multă vorbărie, 
propria sa lăcomie 

ce-l dusese în ispită 

l-a pierdut într-o clipită. 


Chit, 


Sunteţi oare lăcomei, 
pofticioşi, copiii mei? 
Luaţi aminte, de veţi fi 
şi voi astfel veți păți. 


chit, chit... 


Ce uşor e să fii mare 
printre mici viețuitoare! 
Chiar dacă tu eşti voinică 
nu strivi nici o furnică, 
ori un negru gândăcel. 

e un suflețel şi el. 


Cum poti prinde-un greieeraş 
şi să-l chinui ca un laş? 
Se-nțelege de la sine 

că depinde doar de tine 

viața lui de-aci-nainte. 

Fii te rog frumos, cuminte. 


Mi se pare scandalos 

să devii răutăcios 

câte-un fluturaş să prinzi 
şi-aripioara să-i desprinzi. 
Şi-ţi mai spun că nu-l frumos 
să fii rău şi nemilos 
c-orişicare gâză-adică 

fie mare, fie mică. 


MICKEY : 


flutur, licurici, albină 
fiindcă nu au nici o vină. 


Dar dacă la rândul tău 

eşti lovit de-un nătărău 
mai puternic, mai robust, 
căruia îi pare just 

ca puterile să-şi pună 

fără nimeni să se-opună. 
Ce-ai putea atunci să zici? 
Eu atât am vrut să-ți spun : 
nu-i mai bine să fii bun? 


Mac, mac, mac... 


Câtă neorânduială, 

ce deranj, fără sfială 

toate lucrurile lui 

să se plângă-ar vrea, dar cui? 
Ghetele-s pe noptieră 

cu noroi din altă eră. 

O batistă cam murdară 

iat-a poposit pe scară. 


Hainele întruna-ți cer : 

-Vrem să stăm în şifonier 

pe un umeraş, frumos, 

nu pe scaun sau pe jos! 

Ursuleţul de sub pat, 

a căzut acolo lat 

şi cum nimeni nu-l ridică 

strigă iepurelui Rică, 

scărmănat şi tăvălit, 

de pisică hărtănit 

stând supă calorifer : 
-Dă-mi, te rog un somnifer! 
şi înghite iute hapul 


fiindcă tare-l doare capul 
din pricina, am aflat, 
unui puşti dezordonat. 


-Ce e de făcut cu el? 

ia să-l judecăm niţel. 
Unde-ai pomenit, copile, 
să arunci din pat cu bile, 
pe sub masă cu păpuși, 
cu ciorapi pe după uşi? 


Sau văzut-ai tu vreodată 
pe vreun băiețel sau fată 
care nu şi-a îngrijit 
camera de locuit, 
ordinea ce nu menţine? 
Ce ruşine, ce ruşine! 


Nu mai eşti de-acuma mic, 
dimpotrivă, eşti voinic. 
Vrem de-acum neapărat 

să devii mai ordonat. 
Demostrează-ne că poţi 

să întreci copiii toți! 


Chi, chit, chit... 


(Cei doi ies din scenă, cântând fiecare refrenul său). 


Dacă-acestea v-au plăcut 
o s-o luăm de la-nceput 
cu-aventuri şi întâmplări 
întâmplate-n nouă zări. 
Nouăşnouă de hotare 

şi la munte şi la mare. 


o s-o iau acum la pas 
vă sărut şi bun rămas! 


SFÂRŞIT 


